हल्द्वानी। हल्द्वानी हिंसा मामले में 18 लोगों के खिलाफ नामजद केस दर्ज किया गया है। अब तक 4 लोगों की गिरफ्तार कर ली गई है। हिंसा में 5 हजार लोगों के शामिल होने की संभावना जताई गई है। पुलिस लोगों की पहचान करने में जुटी है, हिंसा में शामिल लोगों की तलाश जारी है।
हिंसा के 48 घंटे बाद भी हल्द्वानी में कर्फ्यू जारी है। सुरक्षाबल की तैनाती है। इंटरनेट डाउन है। आज कफ्र्यू हटाया जा सकता है। हिंसा 8 फरवरी को नगर निगम द्वारा अवैध मदरसा ढहाने के बाद हुई थी। नगर निगम की टीम ने नमाज पढऩे के लिए बनाई गई एक इमारत पर भी बुलडोजर चलाया था। इसके बाद हिंसा तेजी से फैली थी। भीड़ ने पुलिस और निगम के अमले पर हमला किया था। बनभूलपुरा थाने को घेरा और पथराव किया गया था।